CELEX: C2004/094/54
Language: fi
Date: 2004-04-17 00:00:00
Title: Asia C-78/04: Euroopan yhteisöjen komission 18.2.2004 Itävallan tasavaltaa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/25
            
         Euroopan yhteisöjen komission 18.2.2004 Itävallan tasavaltaa vastaan nostama kanne
   (Asia C-78/04)
   (2004/C 94/54)
   Euroopan yhteisöjen komissio on nostanut 18.2.2004 Euroopan yhteisöjen tuomioistuimessa kanteen Itävallan tasavaltaa vastaan. Kantajan asiamiehinä ovat Prof. Dr. Ulrich Wölker ja Minas Konstantinidis, prosessiosoite Luxemburgissa
   Kantaja vaatii, että yhteisöjen tuomioistuin päättää seuraavasti:
   
               1.
            
            
               Itävallan tasavalta ei ole noudattanut sille ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annetun neuvoston direktiivin 96/61/EY (1)2 artiklan 4 kohdan, 9 artiklan 3—5 kohdan, liitteen IV, sekä 1 artiklan kun se luetaan yhdessä liitteessä I olevan 1.1. kohdan ja 6.6. kohdan kanssa, mukaisia velvoitteitaan, koska,
               
                           a)
                        
                        
                           2 artiklan 4 kohdan käsitettä ”olemassa oleva laitos” ei ole pantu täydellisesti täytäntöön liittovaltion lainsäännöksissä (Gewerbeordnung 1994; vuoden 1994 elinkeinolaki),
                        
                     
                           b)
                        
                        
                           9 artiklan 4 kohdan mukaisia luvan myöntämisehtoja koskevia vaatimuksia ei ole pantu täydellisesti täytäntöön liittovaltion lainsäännöksissä (Gewerbeordnung 1994) ja 9 artiklan 3—5 kohdan mukaisia vaatimuksia ei ole pantu täydellisesti täytäntöön Ala-Itävallan osavaltion lainsäännöksissä (NÖ Elekrizitätswesengesetz 2001; vuoden 2001 sähkölaitoslaki),
                        
                     
                           c)
                        
                        
                           liitettä IV ei ole pantu täydellisesti täytäntöön liittovaltion lainsäännöksissä (Gewerbeordnung 1994) ja Ala-Itävallan osavaltion lainsäännöksissä (NÖ Elektrizitätswesengesetz 2001),
                        
                     
                           d)
                        
                        
                           direktiiviä ei ole liitteessä I olevassa 1.1. kohdassa mainittujen polttolaitosten osalta pantu täytäntöön liittovaltion ja Salzburgin osavaltion lainsäännöksissä ja sitä ei ole pantu täydellisesti täytäntöön Burgenlandin osavaltion lainsäännöksissä (Burgenländiscsches Elektrizitätsgesetz 1999),
                        
                     
                           e)
                        
                        
                           direktiiviä ei ole liitteessä I olevassa 6.6. kohdassa mainittujen tehokasvatuslaitosten osalta pantu täytäntöön Burgenladin, Salzburgin ja Tirolin osavaltioiden lainsäännöksissä.
                        
                     
         
               2.
            
            
               Itävallan tasavalta valvoitetaan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Vaikka direktiivin täytäntöönpanolle varattu määräaika on päättynyt 30.10.1999, Itävallan tasavalta ei ole vieläkään pannut joko ollenkaan tai riittävällä tavalla täytäntöön eräitä direktiivin säännöksiä (2 artiklan 4 kohta, 9 artiklan 3—5 kohta, liite IV sekä 1 artikla kun se luetaan yhdessä liitteessä I olevien 1.1. kohdan ja 6.6. kohdan kanssa).
   
      (1)  EYVL L 257, s. 26.